정조 23년
忠淸道儒生幼學金雲柱李文福李度憲李儒信趙健永尹行廉李斗采李儒敏李明鎬金完鎭金魯幸李度弘朴師儉金元淳羅後野李東允金履秀生員尹鼎烈幼學李顯運權躋益金鎡李惟中金山柱宋天圭李羲鼎李熙章進士閔致孝幼學宋一衡朴始源李羲民權五應金魯儼趙逵永李泰膺朴師仁金太淳李健運生員金鍾和幼學申命顯金履庠宋載善金奎柱權躋亨李魯任生員金學淵幼學沈能胤尹行瞻金魯得進士李心永幼學李羲明申懽朴經煥進士李需光幼學李需馨金錡權躋永李中逵進士尹行澈幼學金在默任華白申悅金在淵宋載顯兪漢斗尹炯權思業金堯欽進士蔡弘臣幼學趙斗鉉李魯植蔡弘運進士朴鍟幼學尹明鉉李在元鄭言昌朴載寬李潤豐進士韓海昇幼學姜寅煥金翼欽趙近洙具㵓郭林重李魯遠生員李道明幼學李垕金履初李義準金復淵李度中進士尹景儀幼學尹燧兪準柱宋煥朝李義泰孟覺淳洪宗顯李趙徹永進士金聲國幼學權中敎沈能憲安光烈尹佑烈進士徐鼎輔幼學黃基肅金善根趙姜在文鄭時燦李鼎鎬李元植趙升永金定欽李成鎬金宏鎭李守一李相采具溶李榮植進士沈常鎭幼學李天逵金永祚崔永祿孫煜金載福尹行百金光繪進士安光宇幼學兪漢億尹瑀朴載恂宋洙永蔡東夔崔奎東生員宋文晦幼學申在晉金永秀尹普煥趙璧蔡弘赫進士安光集幼學尹班趙福永蔡東喬宋述鎭趙泰金魯性趙昶朴基泰鄭澤元李在溫李敍采進士蔡弘一幼學趙命鉉宋師鎭生員李復心幼學朴載性李潤健李庸淵朴棨煥李義恒尹行詹洪宗善進士金箕章幼學李縉明申百顯李墷黃基翼李度坤沈弘之金洛宗進士成致商幼學金聲天趙翼洙李聲采李在亮韓五鉉尹燮宋載賢金魯源尹永鉉趙鎭球朴采煥生員洪宗臣幼學兪漢秋尹行選柳𤦹安毅仁進士徐善修幼學安柱默李在民李若采朴載定李邦珏生員金愚淳幼學金在善李黃載尹褧李義燾金繼彬宋載良李源禮尹朋鉉金文載李需華進士李在修幼學金商欽姜齊煥李在馨朴正德徐慶善朴長謐李鎭泰李敏植李禧永進士金亮欽幼學趙瀷閔毅顯尹燾黃基文宋台鼎郭林英生員尹行慶幼學朴柔煥李台鉉李若天尹廷鉉進士金國鉉幼學金仁欽趙堈金在水申忭金洛成生員沈銇幼學尹奭鉉李彦傅金在誠李尙台金文彬任時孝洪敏行李義潤進士蔡龜永幼學李直傅尹行聖金聲聞權寧進士李志淵幼學尹長鉉洪命錫李膺信朴載恒李基鎬尹衡道李興俒趙百源進士李必壽幼學尹載弘李龍采李光輅李喆鎬李傅學進士沈榮鎭幼學金星烈李允逸金在趙義啓梁濟仁辛進夏金魯中曺義明柳瑗梁錫龜進士奇泰儉幼學趙宗臣宋之亮申大坤成載烈尹定烈進士沈能泰幼學趙喆永朴師婺洪起燮辛啓夏金聲卓梁錫奎趙壬啓進士沈能益幼學金趙尙忠金鐸金湜李允哲李觀九李斗應黃宗耇鄭克誠金正柱進士沈昌賢幼學權中泰李昇源尹之榮鄭魯曾趙仁啓梁會福趙奎聖金聲鶴趙英國金基成進士尹礪相幼學鄭在瑗沈樂浩金猷遠尹志泰李海謙姜在德金禹欽李性信進士李英玉幼學朴時養趙錫福李東明朴象漢趙得溫李明述金鍾眞沈能喆李命材金魯欽進士沈能協幼學金在敏李度成權撝李文在李毅重任衡白尹明烈生員李鳳采幼學趙學洙兪漢祿孟心淳李儒彬金德淵李汲羅世野李義泳趙敬淳進士洪善容幼學朴仁源李邦喆朴載安尹行敦李敦采徐暢善李鎭夏宋命鼎李永圭金載權尹燦金龜敍尹應泰宋文燮李好謙尹希泰金魯弘宋厚鼎金守鎭尹煥李義和權拓尹行祿兪魯煥李憲明郭修濟進士李在東幼學孟學淳金台鉉李源福黃仁駜進士金炳翼幼學宋一啓洪俊榮金銘尹烜兪道煥進士李大在幼學洪宗郁李輔明金孝彬金履實宋聖圭洪宗翊進士李惟命幼學尹行一洪樂謙進士徐有鎭幼學李度天李性中尹兪徽柱進士李道在幼學李義暾宋徽圭洪健行郭林七金若欽尹承鉉進士鄭復綏幼學任爚朴師喆金定根李羲蓍李基憲尹爀進士權中敏幼學趙鎭瑀黃仁蘇宋晉圭尹行裕李配明李翼天沈鉌李義逵進士金厚淵金碩鉉幼學金在喆李敬重李魯選趙奎鉉李儞進士李靑幼學梁重顯權鈺韓公亮李鼎寬李羲瑞黃仁煥元橚任百能尹美李鼎耉進士沈鍒幼學姜在健黃仁燦李鼎耆李基命韓覺商金道濬李學懋尹昌觀進士郭林道幼學李脩權中履趙奎錫尹行原趙命龍鄭煥祖進士郭守健幼學尹昌寬李達孝沈尙賢趙鎭翼韓公弼金道弘李鼎老沈鑧黃仁燧進士金希聖幼學尹東鉉元述曾尹行誾崔曾憲李奎應權度應權思烈鄭山輝崔粹綱鄭載恒崔日昌崔鎭邦安大壽崔永膺李承逵進士尹義植幼學鄭載陽崔粹心崔冕錫李元益林純喆元秉常張至赫崔日殷元榮崔人玉宋文洙宋文玉元杓趙永建李正福尹忠植李尙福進士尹仁植幼學趙明極崔範錫趙景行崔鎭國進士吳球幼學吳載鼎金養默進士李顯龍幼學李尙禮韓秉謩徐有渠朴永淳梁重勳任煐洪尙猷兪稷柱朴昌福元甲常任㶸李光英黃運李宗喆申殼金宗億元檍黃仁潝尹行謙李穎姜信成李常福尹心果許洪楯洪秉觀吳載望朴祖謙尹啓心梁重默盧鉉玉朴文欽李秉權洪秉恒元森姜學洙李克謙宋文瓚姜命進李熲元懿常朴致淳韓匡默李燮韓金宗萬宋繼祖崔粹玉元熀洪格鄭載坤李承建朴昌佐梁重廉洪景周任瑩李命奎進士許明幼學李邁朴泰鎭元復常安𤨟韓命基崔錫漢申應祉柳景養朴師復尹啓泰宋載儉趙鎭圭金在新李魯定李心在趙翼永李孝謙李度海金峻柱金載興尹渭鉉金魯儉金克淵李柱采鄭澤春孟嚳淳尹景烈申愉李殷采李福永李魯進尹行逵黃基稷金載龜李儒寬進士李羲贊幼學權躋範金陽淳兪禎柱羅德野宋呂鼎金魯傳李度正金履序進士權信應幼學李秉德南𠍱李光協沈慶賢洪讚猷李鳳柱元啓喆任焵吳載坤徐有涵進士洪二泳幼學沈一永尹濟烈進士宋亨鎭幼學趙宜永吳魯常朴元淳尹行得任民常黃基命沈耆賢吳普常徐有觀李顯翼韓大應洪憲猷趙宗煥等疏曰伏以自有天地生民以來德莫盛於孔子學莫正於朱子而若夫處君師之位承孔朱之統集一大成於建中建極之地者三代以後數千百載惟殿下是已雖臣等長於菰鱸之鄕局於管蠡之見而泰華之崇跛躃之所瞻也天日之明奴隷之所知也蓋道在天地之間不能常明而有時而晦焉則必有聖人者作而爲之明之故堯舜旣遠蠻夷猾夏而孔子之春秋作異端日盛聖言將湮而朱子之箋註成於是乎亂賊懼而華夏尊正學明而邪說熄微斯二大人者周宋之民幾乎戶侏離而家佛老矣今我殿下以經天緯地之聖當陽九百六之運越瞻中國冠屨倒置非但蠻夷猾夏也環顧域中邪說橫流非但聖言之將湮也則孔朱所遇之變蓋已湊會於一時矣乃殿下惕然深憂超然遠覽思有以昭陽德於窮淵障頹波於百川禮樂以先之刑政以輔之循孟氏正經之訓闡周公懲荊之義風泉之感不以皮幣而少弛龍蛇之化恒軫革面而斯受扶而豎之使自得之輔而翼之使自趨之政令施爲之間流注動盪之際無非綏來動和之妙而猶以爲有所據然後可以斥其非有所明然後可以反乎正於是首取春秋之書詳其註解而新厥剞刻以爲講筵傳習之資旣又表章朱文遠求全書以明儒家大一統之義申命諸臣旁求林下明習是書之士綸綍煌惶表裏乎典謨德意懇懇貫徹乎金石當是時也苟有待文而興者孰不爲之欣欣然相告于于焉胥來思所以對揚德意之萬一也哉第伏念世道之貿貿鄕塾之寥寥莫今日若也窮經而致用者已矣難見而誦言而通義者亦不多得環視一世不啻若土墻之當面則自不得不有懷前輩至於明發而不寐嗟乎臣等所居之鄕古稱多藏修讀書之士矣蓋自先正臣宋時烈出學宗考亭義秉春秋明天理而淑人心倡來學而闢邪說屹然爲士林之魁斗而群儒宿德之雲合影從同道相傳者蔚然湖海之間至於再傳而得故儒臣韓元震則先正所傳孔朱之微言奧義蓋莫不發輝而無遺憾矣若其造道之淺深成德之崇卑有非臣等末學所敢窺測而至於言語文字之所寄者則竊嘗聞諸遺老之緖論矣蓋元震生挺人豪之資早悅爲己之學遊於先正臣權尙夏之門尙夏與之語數日喟然嘆曰此子年纔弱冠上自天人性命之學以至兵農律曆之語靡不探其源而涉其流眞命世之奇才遂贈詩以奬之曰妙歲高才學孔朱說經精博似君無自是元震旣承密傳之訣參以自得之妙以聞一知十之才加人百己千之工小而無內者剖析以精之大而無外者混淪以合之或大分而細分或離看而合看其論理氣之源流則曰非一物中爲一物無先後處有先後其論性理二字之名義則曰在天曰理而不可曰性在人物曰性而不可曰理然而性理本是一物故亦有互換說去者其論本然氣質之性則曰就氣中單指其理爲本然之性兼指其氣爲氣質之性其論太極五常則曰太極超形氣而爲言五常因氣質而成名其論人物之性則曰有人物皆同之性太極是已萬物之一原也有人與人同物與物同之性五常是已一原之分殊也有人人不同物物不同之性氣質之性是已分殊之分殊也其論心與氣質則曰心是離氣質不得未發之心謂之本善者氣不用事故也若兼言氣質則心有善惡而湛然虛明未發氣象淸濁粹駁氣稟本色其論知覺之說則曰水有終始萬物之象智有兼包四德之體故知覺雖專一心之妙不害爲智之用也其論四端七情則曰心性無二岐理氣無二發語類所載理發氣發之說若非記錄之誤必是初年未定之論此皆勇往直前的見道體因朱子已成之訓而益闡其微蘊辨諸家愈久之失而咸準乎至理憂之深而慮之遠得之心而筆之書經義記聞錄出而大易庸學之旨炳然若丹靑朱子言論同異考作而紫陽初晩之見瞭然如指掌若其儀禮補編之成焉而一王之治謨群聖之制作昭布旁達統宗歸極包括于百家程章乎萬世有非一時能言著書之士所可窺其藩屛者也蓋其平生言行一以朱子爲準則而一有務立新奇背馳朱子者則雖訓詁之末名物之細必痛辨力斥嚴若斧鉞而尤嚴於春秋尊攘之義以許衡之服事胡元謂萬世之罪人使環湖中數百里之間雖三尺童子皆知朱子之不可不尊異端之不可不闢夷狄之不當與正統者皆元震之力也惟我寧考英宗大王光御之初邱園玉帛先及元震聖諭諄複側席延佇以述我孝廟之於先正故事元震感激殊遇勉回遐心登對進修之堂討論經史之旨天命人心蘄向眷顧之際陰陽淑慝消長往復之幾上下數千百言與伊川邇英之對紫陽延和之奏後前一揆而若其慨丙丁之深羞討辛壬之諸賊明義理於赫日華月重國勢於九鼎大呂則其功烈之在於國及於人又非林下獨善者所可與論也惟其淑慝之辨嚴故慍不殄於群小出處之義正故身不安於朝廷退守東岡返遂初服全體大用之學菀於草莽堯舜君民之志遜于湖海敎迪止於函丈官銜儉於臺閣於君子分定之地雖若無加損而在後學尙慕之心安得無咨歎也哉且況我殿下挽世道淑世敎之盛德大業亶在於排闢異端表章春秋使孔朱相傳之旨煥然復明於世假使如元震者處今日之朝廷覩今日之治象則其明良相得君臣相悅爲何如也哉此臣等所以有懷前輩明發不寐惜元震之不遇悼當世之無人而我殿下亦必有曠感而興嘆者矣然其道同而其心契則雖世相後千載如朝暮遇焉故殿下之於我東儒賢其所以發潛德而闡幽光顯褒贈而崇俎豆者蓋已磊落相望無復餘蘊則昔之不遇者擧皆遇於殿下之時矣臣等私竊以爲元震之所尊信者孔子朱子則其道也卽殿下之道也所攘斥者夷狄異端則其心也卽殿下之心也以此言之元震之所遇也亦大矣然則臣等之相率叫閤仰請褒崇之典者以其時考之則可矣伏況以殿下無微不燭之知亦必覽其遺書跡其所造則庶不以臣等之言歸之阿好之科而臣等之請亦未必非對揚德意之萬一也明矣伏願殿下亟命有司表章其德業寵之以貤爵侈之以易名以爲光士林振士風之地焉臣等無任云云答曰省疏具悉疏辭事係褒贈難以例批許令議于大臣以聞